Varniškių liepa

miniatiūra|250px|right|Trūnijantis kamienas. Šalia – prispaustas senojo informacinio ženklo strypas su išblukusia lenta. 2014 m. vasara

Varniškių liepa – išskirtinio amžiaus ir išvaizdos liepa, augusi Utenos rajone, Tauragnų seniūnijoje, etnografiniame Varniškių II kaime, Ignalinos miškų urėdijos Minčiagirės girininkijos (185 kv., 26 skl.) teritorijoje. Laukymėje prie miško stovi šį paminklinį medį žymintis ženklas. Medis nulūžęs, jo kamienas, prispaudęs senosios informacinės lentos metalinį strypą, pūva tankiuose krūmokšniuose (2014 m. vasaros duomenimis).

Ši liepa 1960 m. paskelbta gamtos paminklu, o 1999 m. Aplinkos ministro paskelbta saugomu objektu. Pasakojama, kad liepos globėjo V. Kriungiškio tėvai ir seneliai prie liepos sustatydavo net 10 kelminių avilių, kad bitės, liepai žydint, prineštų medaus. Aviliai statomi ir dabar.http://www.utena-on.lt/Utenos_enciklopedija/gamtospaminklai/gamtos.htm http://gmu.lt/pazinkime_isskirtinius_medzius/nid.3409;/?action=spausdinti

 Duomenys 

 Medžio rūšis: mažalapė liepa (Tilia cordata Mill.)
 Aukštis: 26 m, kitais duomenimis 28 m

 Kamieno apimtis 1,3 m aukštyje: 4,05 m

 Šaltiniai 

 Nuorodos 

 Saugomų teritorijų valstybės kadastras 

Kategorija:Utenos rajono paveldas
Kategorija:Buvę Lietuvos gamtos paveldo objektai